Diari Oficial de la Generalitat Valenciana


Sumari del DOGV 9013, del 04-02-2021 (2021/692)

RESOLUCIÓ de 25 de gener de 2021, del síndic major, per la qual s'ordena publicar l'Acord de data 21 de gener de 2021, del Consell de la Sindicatura de Comptes de la Comunitat Valenciana, relatiu a l'ampliació del termini previst en la base huitena de la convocatòria 04/2020, concurs específic per a la provisió del lloc de treball número 104, ajudant de gestió administrativa i contractació, i de la convocatòria 05/2020, concurs específic per a la provisió del lloc de treball número 13, tècnic o tècnica d'organització i coordinació de sistemes i tecnologies de la informació, de la relació de llocs de treball de la institució.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/692


Data del document
:   25-01-2021

Organisme emissor
:   Sindicatura de Comptes

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 25 de gener de 2021, del síndic major, per la qual s'ordena publicar l'Acord de data 21 de gener de 2021, del Consell de la Sindicatura de Comptes de la Comunitat Valenciana, relatiu a l'ampliació del termini previst en la base huitena de la convocatòria 04/2020, concurs específic per a la provisió del lloc de treball número 104, ajudant de gestió administrativa i contractació, i de la convocatòria 05/2020, concurs específic per a la provisió del lloc de treball número 13, tècnic o tècnica d'organització i coordinació de sistemes i tecnologies de la informació, de la relació de llocs de treball de la institució. [2021/692]  
   
Amb data 8 de gener de 2021 s'han publicat en el Diari Oficial de la Generalitat Valenciana i en el Butlletí Oficial de les Corts Valencianes la convocatòria 04/2020, concurs específic per a la provisió del lloc de treball número 104, ajudant de gestió administrativa i contractació, i la convocatòria 05/2020, concurs específic per a la provisió del lloc de treball número 13 tècnic/a d'organització i coordinació de sistemes.  
  
La base huitena de les convocatòries esmentades estableix que la comissió de valoració designada es constituirà dins de la setmana següent a la de la finalització del termini de presentació de sol·licituds, verificarà que les persones concursants posseeixen els requisits i condicions exigits per a participar en el concurs i realitzarà l'avaluació dels mèrits al·legats i acreditats pels qui siguen admesos/es a prendre part en el concurs. A continuació es desenvoluparà la fase segona, prevista en la base sisena. Una vegada efectuada l'avaluació de les persones concursants, la comissió de valoració formularà, amb caràcter provisional, la proposta de resolució del concurs i assignació del lloc convocat. La proposta s'ha d'efectuar dins dels quinze dies hàbils següents a la finalització del termini de presentació de sol·licituds.  
Tenint en compte que en les dues convocatòries la secretaria de la comissió de valoració recau en la mateixa persona, atés que no hi ha en aquest moment més mitjans personals disponibles en la Secretaria General de la Sindicatura de Comptes, es considera necessari allargar els terminis concedits a les respectives comissions de valoració de cada convocatòria perquè formulen proposta de resolució i assignació del lloc convocat.  
En virtut del que es disposa, considerant que l'article 23, en relació amb l'article 21.5 de la Llei 39/2015, d'1 d'octubre, del procediment administratiu comú de les administracions públiques, permet a l'òrgan competent per a resoldre acordar de manera motivada l'ampliació del termini màxim de resolució i notificació, sense que siga superior a l'establit per a la tramitació del procediment, a proposta del secretari general, el Consell de la Sindicatura acorda:  
  
Ampliar en quinze dies hàbils el termini previst en la base huitena de la convocatòria 04/2020, «concurs específic per a la provisió del lloc de treball número 104, ajudant de gestió administrativa i contractació», i la convocatòria 05/2020, «concurs específic per a la provisió del lloc de treball número 13, tècnic/a d'organització i coordinació de sistemes», concedit a les comissions de valoració perquè formulen proposta de resolució del concurs i assignació del lloc convocat.  
  
  
Aquest acord es publicarà en el DOGV i en el BOCV i, de conformitat amb el que es preveu en l'article 23.2 de la Llei 39/2015, d'1 d'octubre, del procediment administratiu comú de les administracions públiques, contra aquest no es pot interposar cap recurs.  
  
València 25 de gener de 2021. El síndic major: Vicent Cucarella Tormo.